1. Eesti tulumaksusüsteem on oma olemuselt progressiivne, kuna  tegelik maksumäär kasvab maksustatava tulu suurenedes (nt 2000 kr kuus 0%, 5000 kr 11,6%, 20 000 kr 18,7% jne). Proportsionaalseks muutub süsteem siis, kui kaotada tulumaksuvaba miinimum. Meie n-ö üheastmelise süsteemi ingliskeelne termin on flat tax, mida on tõlgitud nii ühetaoliseks, ühtlaseks kui ka lamedaks maksuks. Võrdluses ühtlase tulumaksuga on astmeline tulumaks siiski üldjuhul progressiivsem: ühelt poolt on tegelik maksumäär alguses väiksem, teiselt poolt on maksukoormus nihutatud suhteliselt enam  kõige suurema sissetulekuga indiviididele.